CELEX: 32020D0260
Language: ro
Date: 2020-02-25 00:00:00
Title: Decizia de punere în aplicare (UE) 2020/260 a Comisiei din 25 februarie 2020 de modificare a Deciziei de punere în aplicare (UE) 2019/1202 în ceea ce privește prevenirea și protecția la explozii

26.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 54/31
               
            
         DECIZIA DE PUNERE ÎN APLICARE (UE) 2020/260 A COMISIEI
         din 25 februarie 2020
         de modificare a Deciziei de punere în aplicare (UE) 2019/1202 în ceea ce privește prevenirea și protecția la explozii
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 12 din Directiva 2014/34/UE a Parlamentului European și a Consiliului (2), produsele care sunt conforme cu standardele armonizate sau cu părți ale acestora, ale căror trimiteri sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale în materie de sănătate și siguranță prevăzute în anexa II la directiva respectivă și vizate de acele standarde sau părți ale acestora.
                  
               
                     (2)
                  
                  
                     Prin scrisoarea BC/CEN/46-92 – BC/CLC/05-92 din 12 decembrie 1994, Comisia a înaintat o cerere către Comitetul European de Standardizare (CEN) și către Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 94/9/CE a Parlamentului European și a Consiliului (3). Directiva respectivă a fost înlocuită de Directiva 2014/34/UE fără a modifica cerințele esențiale în materie de sănătate și siguranță prevăzute în anexa II la Directiva 94/9/CE.
                  
               
                     (3)
                  
                  
                     În special, CEN și Cenelec au primit solicitarea de a elabora un standard privind proiectarea și încercarea echipamentelor destinate utilizării în atmosfere potențial explozive, astfel cum se indică în capitolul I din programul de standardizare convenit între CEN și Cenelec și Comisie și anexat cererii BC/CEN/46-92 – BC/CLC/05-92. De asemenea, CEN și Cenelec au primit solicitarea de a revizui standardele existente pentru a le alinia la cerințele esențiale în materie de sănătate și siguranță ale Directivei 94/9/CE.
                  
               
                     (4)
                  
                  
                     Pe baza cererii BC/CEN/46-92 – BC/CLC/05-92, CEN a revizuit standardul „EN 1127-1:2011, Atmosfere explozive – Prevenirea și protecția la explozii – Partea 1: Concepte fundamentale și metodologie”. Ca rezultat al acestei revizuiri, CEN a prezentat Comisiei standardul „EN 1127-1:2019, Prevenirea și protecția la explozii – Partea 1: Concepte fundamentale și metodologie”.
                  
               
                     (5)
                  
                  
                     Comisia a evaluat împreună cu CEN dacă standardul „EN IEC 1127-1:2019”, elaborat de CEN, respectă cererea BC/CEN/46-92 – BC/CLC/05-92.
                  
               
                     (6)
                  
                  
                     Standardul „EN 1127-1:2019” îndeplinește cerințele pe care le vizează și care sunt prevăzute în anexa II la Directiva 2014/34/UE. Prin urmare, este oportun să se publice referința acestui standard în Jurnalul Oficial al Uniunii Europene.
                  
               
                     (7)
                  
                  
                     Standardul „EN 1127-1:2019” înlocuiește standardul „EN 1127-1:2011”. Prin urmare, este oportun să se retragă referința standardului „EN 1127-1:2011” din Jurnalul Oficial al Uniunii Europene. Pentru a acorda producătorilor suficient timp să se pregătească pentru aplicarea standardului revizuit, este necesar să se amâne retragerea referinței standardului „EN 1127-1:2011”.
                  
               
                     (8)
                  
                  
                     Referințele standardelor armonizate elaborate în sprijinul Directivei 2014/34/UE sunt publicate în Decizia de punere în aplicare (UE) 2019/1202 a Comisiei (4). În Decizia de punere în aplicare (UE) 2019/1202 a fost publicată o singură referință la standardul armonizat „EN IEC 60079-0:2018, Atmosfere explozive – Partea 0: Echipamente – Cerințe generale (IEC 60079-0:2017)”, conferind prezumția de conformitate cu cerințele esențiale corespunzătoare stabilite în Directiva 2014/34/UE începând cu 12 iulie 2019. De asemenea, decizia prevede și retragerea referinței standardului anterior „EN IEC 60079-0:2018”. Pentru a se asigura că referințele standardelor armonizate elaborate în sprijinul Directivei 2014/34/UE sunt enumerate în același act, referințele standardelor „EN 1127-1:2019” și „EN 1127-1:2011” trebuie incluse în anexele care se adaugă la decizia de punere în aplicare respectivă, împreună cu referințele standardelor EN IEC 60079-0:2018 și EN 60079-0:2012 + A11:2013.
                  
               
                     (9)
                  
                  
                     Prin urmare, Decizia de punere în aplicare (UE) 2019/1202 trebuie modificată în consecință.
                  
               
                     (10)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/1202 se modifică după cum urmează:
            
                        1.
                     
                     
                        Articolele 1 și 2 se înlocuiesc cu următorul text:
                        
                           „Articolul 1
                           Referințele standardelor armonizate pentru echipamentele și sistemele de protecție destinate utilizării în atmosfere potențial explozive și elaborate în sprijinul Directivei 2014/34/UE, enumerate în anexa I la prezenta decizie, se publică în Jurnalul Oficial al Uniunii Europene.
                        
                        
                           Articolul 2
                           Referințele standardelor armonizate pentru echipamentele și sistemele de protecție destinate utilizării în atmosfere potențial explozive și elaborate în sprijinul Directivei 2014/34/UE, enumerate în anexa II la prezenta decizie, se retrag din Jurnalul Oficial al Uniunii Europene începând cu datele stabilite în anexa respectivă.”
                        
                     
                  
                        2.
                     
                     
                        Anexele I și II se adaugă în conformitate cu anexa la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 25 februarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 96, 29.3.2014, p. 309).
         
            (3)  Directiva 94/9/CE a Parlamentului European și a Consiliului din 23 martie 1994 de apropiere a legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 100, 19.4.1994, p. 1).
         
            (4)  Decizia de punere în aplicare (UE) 2019/1202 a Comisiei din 12 iulie 2019 privind standardele armonizate pentru echipamentele și sistemele de protecție destinate utilizării în atmosfere potențial explozive, elaborate în sprijinul Directivei 2014/34/UE a Parlamentului European și a Consiliului (JO L 189, 15.7.2019, p. 71).
      
      
         
            ANEXĂ
            
               
                  
                     „ANEXA I
                     
                                 Nr.
                              
                              
                                 Referința standardului
                              
                           
                                 1.
                              
                              
                                 EN IEC 60079-0:2018, Atmosfere explozive – Partea 0: Echipamente – Cerințe generale (IEC 60079-0:2017)
                              
                           
                                 2.
                              
                              
                                 EN 1127-1:2019, Prevenirea și protecția la explozii – Partea 1: Concepte fundamentale și metodologie
                              
                           
               
               
                  
                     ANEXA II
                     
                                 Nr.
                              
                              
                                 Referința standardului
                              
                              
                                 Data retragerii
                              
                           
                                 1.
                              
                              
                                 EN 60079-0:2012 + A11:2013, Atmosfere explozive – Partea 0: Echipamente – Cerințe generale (IEC 60079-0:2011 modificat + IS1:2013)
                              
                              
                                 6 iulie 2021
                              
                           
                                 2.
                              
                              
                                 EN 1127-1:2011, Atmosfere explozive – Prevenirea și protecția la explozii – Partea 1: Concepte fundamentale și metodologie
                              
                              
                                 1 februarie 2022
                              
                           
               ”